ATI Radeon HD 4770
***ATI* Radeon HD 4000** je rad grafických kariet postavený na jadre R700 spoločnosti AMD, ktorý bol predstavený 25. júna 2008. To boli vydané karty založené na jadre R770 (HD 4850 a HD 4870). Najvyšší model HD 48x0 X2 má jadro označené R700 (2xRV770), nižšie modely majú jadrá RV710, RV730, RV740 alebo RV770. Umiestňujú sa do slotu PCI-E 2.0 16x (je kompatibilná s verziou 1.1). Jadro podporuje DirectX 10.1, Shader model 4.1 a OpenGL 3.0. Mená pre grafické karty sa volia podľa vzoru *Radeon HD 4xx0*, napríklad HD 4350, HD 4670, HD 4850, atď.

Opis
----

### PCB

Na PCB nájdeme GPU variant R700, grafickú pamäť DDR2 – GDDR5, napájacie obvody, výstupy (DVI, HDMI,...), zbernicu PCI-Express pre komunikáciu so základnou doskou a ďalšie súčiastky.

* **Grafický čip R700**
	+ Čip obsahuje 5D unifikované shadery, ROP a TMU jednotky, radič pamäte a ďalšie súčasti.
	+ Vyrábaný u TSMC.

### Multimédiá

Čip UVD2 je implementovaný v GPU R700 a vďaka tomu je možnosť akcelerácie MPEG-2, H.264 / MPEG-4 AVC and VC-1 s minimálnym zaťažením CPU.

### Podpora

Podporuje DirectX 10.1, Shader model 4.1 a OpenGL 3.0. A umiestňuje sa do slotu PCI-E 2.0 16x (je kompatibilná s verziou 1.1). Ďalej podporuje CrossFireX, ktorý umožňuje zapojenie až 4 čipov a teoreticky zvýšenie výkonu až 4x, ale bežne to je zhruba do 2,5x.

### Obchodný trh

Stále platí začatá agresívna politika pre dosiahnutie čo najnižších cien a čo najvyššieho pomeru výkon/cena. AMD sa snaží vďaka tomu, získať väčšiu časť trhu.

### Modely

* Nižšia trieda
	+ HD 4350
	+ HD 4550
* Nižšia stredná trieda
	+ HD 4650
	+ HD 4670
* Stredná trieda
	+ HD 4730
	+ HD 4770
	+ HD 4830
* Vyššia stredná trieda
	+ HD 4850
	+ HD 4870
	+ HD 4890
* Najvyššia trieda
	+ HD 4850 X2
	+ HD 4870 X2

Rady
----

*Pozri aj: Radeon R700*
### HD 4350 a HD 4550

Grafiky určené do HTPC a kancelárií, prípadne na nenáročné hranie starších hier. Vďaka stavbe čipu nepodáva veľký 3D výkon, napriek tomu stačí na akceleráciu videí a zobrazovanie štandardných 2D/3D scén. Čip RV710 obsahuje 80 5D unifikovaných shaderov, ďalej 8 TMU jednotiek a 4 ROP jednotky. Vďaka limitu 64-bit zbernice a priepustnosti, nejde čakať vysoký výkon pamäťovej časti. Výrobcovia dávajú, ako pasívne, tak aktívne chladiče, vďaka spotrebe okolo 25 W. Dodáva sa buď s 256 alebo 512 MB pamäte. Hlavný rozdiel medzi HD 4350 a HD 4550 je v použitých pamätiach DDR2/DDR3. Konkurencia od NVIDIA je GeForce 9500 a 9400.

### HD 4600

Rad mierený do strednej/nižšej triedy, patrí sem HD 4650 a HD 4670. Výkon je dostačujúci pre nenáročné hranie moderných titulov. Čip RV730 obsahuje 320 5D unifikovaných shaderov, ďalej 32 TMU jednotiek a 8 ROP jednotiek. Nájdete tu menej limitujúcu 128-bit zbernicu, na výkon čipu stačí bohato. Výrobcovia dávajú, ako pasívne, tak aktívne chladiče a to vďaka spotrebe okolo 65 W. Dodáva sa buď s 0,5 alebo 1 GB pamäte. Rozdiel medzi HD 4650 a HD 4670 je v použitých pamätiach DDR2/DDR3 a taktov GPU 600/750 MHz. Konkurencia od NVIDIA je GeForce 9600 a 9500.

### HD 4700

Rad HD 4700 má 2 jadrá RV740 XT a RV770 CE. RV740 XT je použitá u HD 4770. RV770 CE je použitá u HD 4730. RV740 XT má menšiu 40 nm nanotechnológiu, vyrába sa v TSMC. Obsahuje 125 5D unifikovaných shaderov. HD 4770 bude mať 80 W spotrebu, to je 5 W viac než môže dodať PCI-E slot x16 2.0, preto má prídavné napájanie. HD 4730 stavia na RV770, ktoré je "orezané". Obsahuje 125 5D unifikovaných shaderov.

### HD 4800

Rad stredná/vyššia trieda, ktorá dostačuje výkonom na väčšinu potrieb náročných ľudí. Anti-aliasing (vyhladzovanie hrán), vysoká kvalita textúr, to všetko zvláda táto rada a potom hlavne najvyšší model Radeon HD 4870. Ale nie je to TOP radu HD 4000. Čip RV770 obsahuje 640 alebo 800 5D unifikovaných shaderov, ďalej 32 alebo 40 TMU jednotiek a 16 ROP jednotiek. 256-bit zbernicu sekunduje buďto GDDR3 alebo GDDR5, v prípade GDDR5 sa dostávame aj napriek len 256-bit zbernici cez 100 GB/s, čo je dostatočná priepustnosť. Výrobcovia dávajú iba aktívne (v nezaťaženom stave môže bežať iba na pasívne chladenie) chladiče. Spotreba je od 100 do 190 W podľa daného modelu. Dodáva sa buď s 0,5 alebo 1 GB pamäte. Konkurencia od NVIDIA je GeForce 9800 a GTX260.

### HD 4800 X2

Najvyššia rada a tiež najvýkonnejšia. Ide o zapojenie buďto HD 4850 alebo HD 4870 do CrossFireX na jednom PCB (plošnom spoji), vďaka tomu môže dosahovať až 2x väčšieho výkonu ako buďto jedna HD 4850 alebo HD 4870. Dodáva sa s 1 (2x0,5) alebo 2 (2x1) GB pamäte. Na karte nájdete 2 čipy a tie obsahujú 1600 (2x800) 5D unifikovaných shaderov, ďalej 80 (2x40) TMU jednotiek a 32 (2x16) ROP jednotiek. 256-bit zbernici sekunduje buďto GDDR3 alebo GDDR5, každý čip má vlastnú pamäť. Výrobcovia dávajú iba aktívne chladiče. Spotreba je 270 W. Konkurencia od NVIDIA je GeForce GTX285 a GTX295. Vďaka oneskoreniu a problémom s 40nm procesom, bude možno vydaná verzia HD 4890 X2, ale pôjde o nereferenčné modely.

Iné projekty
------------

Commons
* Spolupracuj na Commons Commons ponúka multimediálne súbory na tému **Radeon HD 4000**

Externé odkazy
--------------

* Test: Sapphire ATI Radeon HD 4890 1 GB GDDR5 Archivované 2009-04-03 na Wayback Machine
* Radeon HD 4890 proti GeForce GTX 275
* Radeon HD 4770 bude dokonalá karta
* Séria Radeon HD4000
* ATI uvedie model Radeon HD 4790 - náhrada za HD 4870/4850?

### HD4770

* Gigabyte Radeon HD 4770: za málo peňazí veľa muziky
* Radeon HD 4770 v detaile
* ATI Radeon HD 4770 - aktuálne informácie, modely, výkon, ceny a dostupnosť

Zdroj
-----

*Tento článok je čiastočný alebo úplný preklad článku ATI Radeon HD 4000 na českej Wikipédii.*

| * z
* d
* u
Zoznam GPU firmy AMD |
| --- |
| 2D zobrazenie | Mach |
| DirectX kompatibilné | 

|  |  |
| --- | --- |
| DirectX 5 až 9.0c | Rage • R100 • R200 • R300 • R420 • R520 (R580) |
| DirectX 10 + 10.1 | R600 • R680 • R700 |
| DirectX 11 | R800 • R900 |
| DirectX 11.1 | GCN |

 |
| Rady kariet | 

|  |  |
| --- | --- |
| Radeon | Radeon 7000 • Radeon 9000 |
| Rada X | Radeon X100 • Radeon X1000 |
| Rada HD | Radeon HD 2000 • Radeon HD 3000 • Radeon HD 4000 • Radeon HD 5000 • Radeon HD 6000 • Radeon HD 7000 • Radeon HD 8000 |

 |
| Budúce GPU | GCN 2 |
| GPU pre konzoly | Flipper (GameCube) • Xenos (Xbox 360) • Hollywood (Wii) |
| Technológie | CrossFireX • HyperZ • Z-Buffer • FireStream • TruForm (N-Patch) • HyperMemory • PowerPlay • UVD • Avivo HD • Hybrid Graphics • XGP • Multi Rendering • Video Immersion • Rialto • XvBA • HD3D • SmartShader • SmoothVision • FullStream • VISION Engine • Eyefinity |
| Programy | VISION Engine Control Center (Catalyst) • OverDrive • fglrx (Linux) • HydraVision • HLSL2GLSL • Video converter (AVIVO) • Fusion Utility • System Monitor • AMD APP |
| Súvisiace články | Zoznam technológií firmy AMD |